-આટલા મૌન સંવાદ પછી હું જરા ખિન્ન તો થઇ ગયો પણ પછી વિચારની એક નાનકડી લહેરખી આવી ગઇ. દસ રૂપિયા આપીને આપણે આ જબરદસ્ત કલાકારને શું ન્યાલ કર્યો હતો ? એ રૂપિયાનું એણે જે કર્યું હોય તે. આપણે બહુ વિચાર ના કરવો કે જે હજારો રૂપિયા આપ્યા પછી કરવાનો હોય, ખેર, ત્યાંથી નીકળીને હું મારા મિત્ર અનિરુદ્ધ જાનીના સંગીતરસિયા પિતા દયાશંકરભાઈ જાની પાસે આવ્યો. મેં સવાલ પૂછ્યો તો ટેપરેકોર્ડરમાંથી માથું ઊંચું કરીને બોલ્યા ‘અદભુત !’